Exqrch/javanese-Komodo-pixelgpt huggingface dataset:
Ing tembé wingking Konstantinopel lan Yerusalem ugi dipunlebetaken salebetipun golongan tahta patriarkat
Gangsal tahta punika dipunurutaken dhedhasar tingkat kinurmatan inggih punika Roma, Konstantinopel, Alexandria, Antiokhia, Yerusalem
Sasanèsipun Roma, Tahta Keuskupan Agung Mainz, ingkang ugi wujud jenjang elektoral lan primasi, punika satunggil-satunggilipun tahta keuskupan sanès ingkang ugi dipunsebut kanthi nama "Dhampar Suci" sanadyan sebatan wau arang sanget dipunpigunakaken
Paus ngurus Gréja liwat Kuria Romawi
Kuria Romawi kapérang saking Sekretariat Nagari, 9 Kongregasi, 3 Tribunal, 11 Dhéwan Kepausan, lan sarangkaian jawatan ingkang ngladosi urusan Gréja ing tingkat paling inggil
Sekretariat Nagari, dipuncipeng déning Kardinal Sekretaris Nagari, ngarahaken lan ngoordhinasi Kuria
Jabatan Sekretaris Nagari, ingkang sapunika dipuncipeng déning Tarcisio Kardinal Bertone, wujud padanan Dhampar Suci kanggé kalungguhan Mahamantri
Biskop Agung Dominique Mamberti, Sekretaris pérangan Hubungan kaliyan Nagari-Nagari saking Sekretariat Nagara tumindak minangka Mantri Manca Nagari Dhampar Suci
Bertone lan Mamberti nampi panugasanipun piyambak-piyambak saking Sri Paus Benediktus XVI nalika wulan September 2006
Institusi-institusi ageng saking Kuria Romawi ingkang paling aktif ing antawisipun inggih punika Kongregasi Doktrin Iman, ingkang mantau dhoktrin Gréja; Kongregasi para Biskop, ingkang ngoordhinasi pangangkatan biskop ing saindhenging donya; Kongregasi Panginjilan Bangsa-Bangsa, ingkang mantau sedaa aktivitas misi; lan Dhéwan Kepausan kanggé Kaadilan lan Katentreman, ingkang gegandhèngan langsung kaliyan isu-isu sosial lan katentreman internasional
Katiga badan Tribunal gadhah tenggel waler dhumateng wewenang yudhikatif
“Sacra Rota” gadhah tanggel waler dhumateng pangajuan prakawis-prakawis biyasa, kalebet putusan pambatalan palakrami
“Apostolica Signatura” tumindak minangka dhéwan administratif pangajuan prakawis lan mahkamah agung gréjawi
“Apostolica Penitentiaria” gadhah tanggel waler dhumateng dipunwedalaken absolusi, dispensasi, lan indulgensi
Prefektur Perekonomian ngoordhinasi kauangan dhépartemèn-dhépartemèn Dhampar Suci lan nyelia administrasi “Patrimoni Dhampar Suci”, satunggiling dana investasi ingkang awalipun saking Prajanjian Lateran
Satunggiling komisi ingkang anggotanipun 15 Kardinal, dipunketuai Kardinal Sekretaris Nagari, nyipeng wewenang pangawasan final dhumateng sadaya urusan kauangan Dhampar Suci, kalebet urusan-urusan Institut Karya Réligius, inggih punika Bank Vatikan
Prefektur Rumah Tangga Kepausan gadhah tenggel waler dhumateng upacara-upacara kepausan sarta pakaryan lan kagesangan sadinten-dinten saking Sri Paus
Sami kados déné Tahta-Tahta Apostolik sanèsipun, Dhampar Suci boten bibar manawi Sri Paus tilar donya utawi ngunduraken dhiri
Kosok wangsulipun Dhampar Suci lumampah kaliyan satunggiling pakèt hukum sede vacante ingkang bènten
Salami mangsa "interregnum" kasebat, para pejabat Kuria Romawi (kados déné para prefèk kongregasi) tumut mandheg njabat, kejawi kalih pejabat inggih punika Kepala Penitentiaria, ingkang nglajengaken perananipun ingkang wigatos salebetipun prakawis pamaringan absolusi lan dispensasi, sarta Kardinal Camerlengo (Kepala Urusan Rumah Tangga Kepausan), ingkang nglampahaken urusan-urusan sauntawis (inggih punika properti lan kauangan) Dhampar Suci salaminipun periode punika
Kapamimpinan Dhampar Suci, ingkang ugi wujud kapemimpinan Gréja Katulik, dipunbebanaken dhumateng Dhéwan Kardinal
Hukum Kanonik nglarang Dhéwan Kardinal lan Camerlengo nepangaken inovasi utawi prakawis énggal punapa kémawon salebetipun papréntahan Gréja salaminipun periode punika.
Panuluh Mpu Panuluh iku pujangga sastra Jawa kang urip nalika jaman papréntahan Jayabaya saka Karajan Kediri ing Jawa, Indonésia
Panjenengané misuwur mligi amarga ngrampungaké panulisan Kakawin Bhāratayuddha kang dirintis déning seduluré, Mpu Sedah
Mpu Panuluh uga nulis Kakawin Hariwangsa lan Ghatotkacasraya.
Shiitake Shiitake (椎茸, Shiitake) ("Lentinula edodes") utawa jamur hioko lan asring ditulis minangka jamur shitake iku jamur pangan asal Asia Wétan sing misuwur ing saindhenging donya kanthi jeneng asliné ing basa Jepang
Shiitake kanthi barès ateges jamur saka wit "shii" ("Castanopsis cuspidata") amarga watang wité sing wis kropos wujud papan tuwuh jamur shiitake
Spesies iki mbiyèné tau ditepungi minangka "Lentinus edodes"
Ahli botani Inggris sing jenengé Miles Joseph Berkeley njenengi spésies iki minangka "Agaricus edodes" ing taun 1878
Shiitake akèh dibudidayakaké ing Tiongkok, Koréa lan Jepang lan bisa ditemoni ing alam bébas ing laladan pagunungan ing Asia Kidul-wétan
Shiitake sajeroning basa Tionghoa diarani "xiānggū" (Hanzi: 香菇, "jamur arum"), éwadéné sing kuwalitasé dhuwur mawa payung sing luwih kandel diarani "dōnggū" (Hanzi: 冬菇, "jamur usum adhem") utawa "huāgū" (花菇, "jamur kembang") amarga ing pérangan dhuwur lumahing payung ana motif retak-retak kaya megar
Ing Indonésia sok dijenengi jamur jèngkol , amarga wangun lan aromané kaya jèngkol sanajan kanggo sapérangan wong rasa jamur iki kaya rasa peté
Jamur shiitake tuwuh ing lumahing watang kayu sing ngopos saka wit "Castanopsis cuspidata", "Castanea crenata" (kastanye), lan sajenis wit èk "Quercus acutissima"
Watang saka awak woh asring mlengkung, amarga shiitake tuwuh munggah saka lumahing watang kayu sing diyasa
Payung mbukak amba, warna coklat tuwa mawa wulu-wulu alus ing pérangan ndhuwur lumahing payung, éwadéné pérangan ngisor payung warna putih
Jamur ngandhut racun spésies "Omphalotus guepiniformis" katon rada mèmper karo jamur shiitake saéngga akèh wong sing kapusan lan keracunan.
Liana Liana iku siji habitus tetuwuhan
Sawijining tetuwuhan ditelakaké minangka liana yèn sajeroning tetuwuhané merlokaké kaitan utawa objèk liya supaya tetuwuhan iku bisa saingan olèh cahya srengéngé
Liana bisa uga karan tetuwuhan kang mrambat, mènèk, utawa nggantung
Béda karo epifit kang bisa sapenuhé tuwuh lepas saka lemah, oyot liana ada ing lemah utawa paling ora merlokaké lemah minangka sumber harané
Tetuwuhan mrambat iki paling akèh tinemu ing alas-alas tropika
Contoné yaoiku jinis-jinis rotan, anggur, sarta sapérangan Cucurbitaceae (suku labu-labuan)
Liana racaké dudu parasit nanging liana bisa nglemahaké tetuwuhan liya kang dadi panyanggané lan silih kompetisi marang cahya
Ing alas-alas gedhé kang dikebaki liana, kéwan-kéwan arboreal (urip ing wit) bisa kanthi gampang pindhah saka siji wit nuju wit liyané liwat liana utawa kanthi gelantungan ing watang liana
Manéka kethèk, kaya déné siamang lan owa, ditepungi minangka panjlajah wit kang ulung liwat liana
Tokoh filem Tarzan uga digambaraké bisa pindhah kanthi rikat saka siji wit nuju wit liyané kanthi cekelan marang watang liana.
Squamata Squamata iku ordo reptil, kapérang saka kadhal lan ula
Anggota ordo iki dibédakaké saka kulité
Ordo iki kapérang dadi telu subordo:
Penjalin Penjalin utawa Rotan iku sakelompok palma saka rumpun ("tribus") Calameae sing duwé habitus mrambat, mligi "Calamus", "Daemonorops", lan "Oncocalamus"
Rumpun Calameae dumadi saka watara nem atus anggota, kanthi laladan panyebaran ing pérangan tropis Afrika, Asia lan Australasia
Sajeroning rumpun iki kalebu uga marga "Salacca" (upamané salak), "Metroxylon" (upamané rumbia/sagu), sarta "Pigafetta" sing ora mrambat, lan kanthi tradhisional ora digolongaké penjalin
Wit penjalin racaké dawa kanthi diameter 2–5 cm, mawa ros, ora growong, lan akèh ditutupi eri eri dawa, atos, lan landhep
Eri iki fungsiné minangka piranti pertahanan dhiri saka hèrbivor, sisan mbantu mrambat, amarga penjalin ora duwé sulur
Sawijining wit penjalin bisa nganti atusan mèter dawané
Wit penjalin ngetokaké banyu naika ditebas lan bisa kanggo cara bertahan urip ing alam bébas